cyanic-selkie/wikianc huggingface dataset:
Հանա Սենեշ
Հետաքննությունը, դատը և մահապատիժը
Դյուլա Շիմոնը Կատալին Սենեշին ասել է, որ նրա դուստրը « մինչև վերջին րոպեն պահպանեց բնավորության արիությունը և հաստատակամությունը»
Հունգարիայի ազատագրումից հետո
Այն բանից հետո, երբ 1945 թվականի գարնանը Կարմիր բանակը մտավ Բուդապեշտ, Կատալին Սենեշը սկսեց փնտրել դստեր գերեզմանը։ Հունգարական գրականության և մշակույթի մասնագետ դոկտոր Աննա Սալաին վստահեցնում է, որ «միայն մի գյուղացի գիտեր Բուդապեշտի հրեական գերեզմանատանը գտնվող Սենեշի գերեզմանի հստակ տեղը, և նա էլ մորը տարավ այդտեղ»։ Գտնելով Հանայի գերեզմանը՝ կատալին Սենեշը տեղի ճարտարապետին հուշարձան կանգնեցնել պատվիրեց։
1945 թվականի հուլիսին կենդանի մնացած պարաշյուտիստներից մեկի Իոել Պալգի օգնությամբ Կատալին Սենեշը Ռումինիայով մեկնեց Պաղեստին։ Նա Պաղեստինում ժամանեց 1945 թվականի հոկտեմբերին։ Կատալինը մահացավ Իսրայելում 1992 թվականին, 96 տարեկանում՝ կյանքի վերջին տարիներն ապրելով տարեցների տանը ։ Գիորա Սենեշը ապրել է Իսրայելում, Հայֆում, ունի երկու որդի՝ Էյթանը և Դավիդը, և թոռնիկ՝ Դեգանիտը։ Գիորան մահացել է 1995 թվականին ։
Դյուլա Շիմոնի հետաքննությունը
Երկրորդ համաշխարհային պատերազմից հետո Հանա Սենեշի ընկերները և հարազատները նրա մահվան մեջ մեղադրեցին կապիտան, ռազմական իրավաբան Դյուլա Շիմոնին։ Ավելի ուշ առաջ եկավ նաև գնդապետ, ռազմական իրավաբան Յոժեֆ Բաբոշի պատասխանատվության հարցը։ Բայց քանի որ Հունգարիայի բռնազավթումից հետո նա անցել էր թոշակի, նրան պատասխանատվության ենթարկելու հարցը չեղարկվեց ։
Կատալին Սենեշը պահանջեց Դյուլա Շիմոնին քրեական պատասխանատվության ենթարկել ։ Բուդապեշտյան գլխավոր ոստիկանական վարչության քաղաքական բաժինը Կատալին Սենեշի հայտարարության հիման վրա Դյուլա Շիմոնին 1945 թվականի դեկտեմբերի 28-ին ձերբակալեց։ 1946 թվականի վաղ աշնանը հրապարակված մեղադրական ակտի համաձայն ժողովրդական դատարանների մասին 11-րդ օրենքի 5-րդ պարագրաֆի և 2-րդ պարագրաֆի 2-րդ կետի հիման վրա Դյուլա Շիմոնը մեղադրվում էր ռազմական և հակաժողովրդական հանցագործություններում։
Մեղադրանքների շարքում նշվում էր, որ նա 1944 թվականի հոկտեմբերի 28-ին ղեկավարել է բրիտանական բանակի ավագ լեյտենանտ Հանա Սենեշի դատական գործընթացը և մասնակից է եղել միջազգային իրավունքի խախտմամբ մահապատժի դատավճռի կայացմանը։ Հետաքննության ընթացքում Դյուլա Շիմոնը ժխտում էր հանցագործությունները, որում իրեն մեղադրում էին։ Առաջին ատյանի դատարանը հակաժողովրդական հանցագործության գործով արդարացրեց Դյուլա Շիմոնին, բայց մեղավոր ճանաչեց ռազմական հանցագործությունների մեջ և ժողովրդական դատարանների մասին օրենքի 1-րդ պարագրաֆի 7-րդ և 8-րդ կետերի, 11-րդ պարագրաֆի «բ» կետի և Քրեական օրենսգրքի 92-րդ պարագրաֆի հիմքերով դատապարտվեց մեկ տարվա բանտարկության ինչպես նաև հինգ տարի ժամկետով զրկվեց քաղաքական և պաշտոն զբաղեցնելու իրավունքներից։ Դյուլա Շիմոնը բանտից ազատ արձակվեց 1946 թվականի սեպտեմբերի 21-ին՝ առաջին ատյանի դատարանի՝ վճռի կայացման օրը։ Ժամկետից շուտ ազատ արձակվելու պատճառը անհայտ է։
Վճռի հանդեպ դատախազը գանգատ ներկայացրեց, և գործը նորից անցավ դատական քննության, ընդ որում, պարզվեց, որ Հանա Սենեշի գործի դատավարական բնագիր փաստաթղթերը անհայտացել են, իսկ Դյուլա Շիմոնը դատարանի կանչերին սկսեց չներկայանալ։ Հանա Սենեշի մահապատժի հետ կապավծ ռազմական հանցագործության համար տրիբունալը հեռակա կարգով ժողովրդական դատարանների մասին օրենքի 11-րդ պարագրաֆի 5-րդ կետի հիման վրա Դյուլա Շիմոնին դատապարտեց յոթ տարվա բանտարկության՝ պաշտոնավարման և թոշակի, ինչպես նաև տասը տարով քաղաքական իրավունքի զրկմամբ։
Դյուլա Շիմոնը չբանտարկվեց ոչ այն ժամանակ, ոչ էլ հետո։ Վերջին անգամ նրան տեսել են Հունգարիայի Սոմբատհե կայարանում 1946 թվականի նոյեմբերի 25-ին։ Նրա հետախուզման վերաբերյալ վերջին գրառումը 1970 թվականի հոկտեմբերի 8-ին է։ Ռազմական գլխավոր դատախազությունը 1993 թվականի հունիսի 29-ին ժողովրդական դատարանի գործընթացի վերաբերյալ հարցում կատարեց, ենթադրաբար, նոր իրավաբանական գործընթաց սկսելու նպատակով։ Հավանաբար, Դյուլա Շիմոնը լքել էր Հունգարիան 1946 թվականի վերջին շաբաթվա մեջ, և, խուսփելով պատժից, մահացել է արտասահմանում։
Հանա Սենեշին Հունգարիայում արդարացնելու և պարգևատրելու հարցի մասին
Ավելին, Հանա Սենեշի մեղադրական դատավճիռը չեղարկվեց հունգարիայում կոմունիստական ռեժիմի ողջ ժամանակաընթացքում։ Միայն 1993 թվականի հուլիսին Իսրայելի կառավարության հարցմամբ հունգարական ռազմական տրիբունալը վերանայեց Հանա Սենեշի գործը։ 1993 թվականի նոյեմբերի 5-ին Թել-Ավիվում հանդիսության ժամանակ Հունգարիայի դեսպանը Հանա Սենեշի ընտանիքին փոխանցեց նրա ռեաբիլիտացիայի և բոլոր մեղադրանքները չեղարկելու մասին որոշումը։ Հանդիսությանը մասնակցում էր Իսրայելի պրիեմյեր-մինիստր Իցհակ Ռաբինը։
Գրական ժառանգությունը
Թեպետ բանաստեղծուհու ստեղծագործական ընթացքը շատ կարճ է եղել, բայց նրա բանաստեղծությունները լայն ճանաչում և հռչակ են ձեռք բերել Իսրայելում և, փաստացի, դարձել են ազգային ժողովրդական բանահյուսության մասը։ Առավել հայտնի բանաստեղծությունը՝ «Կեսարիայի ճանապարհին», (‏הליכה לקיסריה‏‎‎‎ - Ալիխա լա-Կեսարիա) գրվել է 1942 թվականի նոյեմբերի 14-ին, ներառվել է իսրայելյան պոեզիայի քրիստոմատիայի մեջ ։ Այդ բանաստեղծության խոսքերով Դավիդ Զեէվին 1945 թվականին գրել է « Աստված իմ, Աստված իմ…» երգը (‏אלי אלי‏‎‎ Էլի, Էլի…) :
Գրականագետ Շուլամիթ Շալիթը գրում է, որ «Է-լի, Է-լի» բառերին, որոնք կրկնվում են երգի սկզբում, «երաժշտություն նույնիսկ չի էլ պահանջվում, հնչյուններն՝ իրենք, հենց երաժշտություն են…» և որ «ռիշտուշ շել ա-մաիմ»-ի (ռիշռուշ՝ խշշոց, շշուկ) անսպասելի համադրությունը՝ օգտագործված ոչ թե ծառերի և տերևների, այլ՝ ալիքների համար, «ծով վերադարձող ջրի, գետաքարերի խշշոցի շոշոփելի զգացողություն է հաղորդում… Այդ հնչյունը, այդ հրաշքը ռուսերեն թարգմանությամբ ոչ ոքի չի հաջողվում փոխանցել…»: 2009 թվականին անցկացված հետազոտության արդյունքներ ցույց տվեցին, որ Իսրայելում սա Հոլոքոստի մասին ամենատարածված երգն է ։
Հանա Սենեշի գրական ժառանգությունը կազմում է 40-ին հասնող բանաստեղծությունները, օրագիրը, որը նա գրեթե տասը տարի վարել է, «Ջութակ» պիեսը, հոդվածների և հրապարակային ելույթների շարքը։ Հանա Սենեշի բանաստեղծությունները ներառված են ոչ միայն Իսրայելի, այլ նաև հրեական Սփյուռքի դպրոցական ծրագրերում ։ Փիլիսոփա և գրականության պատմաբան Գալինա Պոդոլսկայան գրում է, որ
Հիշատակը
Հանա Սենեշը Իսրայելի ազգային հերոսուհի է, երբեմն նրան «իսրայելական Ժաննա դը Արկ» են անվանում ։ Հանա Սենեշի անվամբ է կոչվում Սամարիայի սահմանին կից գտնվող կիբուցը, մի շարք քաղաքների փողոցներ և այլ օբյեկտներ ։ Մինչ Իսրայելի պետության կազմավորումը, նրա անունն էր կրում այն նավը, որը անլեգալ հրեա փախստականներին հասցրեց Պաղեստին ։ Նրա «Էլի, Էլի» բանաստեղծությունն անգիր գիտի իսրայելացի յուրաքանչյուր դպրոցական ։
1950 թվականին Հանա Սենեշի աճյունը տեղափոխվեց Իսրայել և զինվորական պատիվներով վերաթաղվեց Իսրայելի Հերցլ սարի վրա։ 2007 թվականի նոյեմբերի 7-ին, մահից 63 տարի անց, Բուդապեշտի հրեական գերեզմանատնից Հանա Սենեշի հուշարձանը ևս տեղափոխվեց Իսրայել։ Սդոտ-Յամ կիբուցում հուշարձանի տեղադրամն արարողությանը մասնակցել են նաև Հանային եղբորորդիներ Դավիդ և Էյթան Սենեշները, ինչպես նաև Իսրայելի կառավարության անդամ Ամի Այալոնը, ում քեռին՝ Իոնա Ռոզենը Հանա Սենեշի հետ միասինԵվրոպայում մասնակցել էր դեսանտային օպերացիային ։
Հայրենիքում Հանա Սենեշի անունը կրող դպրոց և այգի (Szenes Hanna Park) կա Բուդապեշտում։ Այգում հուշարձան է տեղադրված։ Հանա Սենեշի անունն է կրում նաև Բրուկլինում (Նյու Յորք) գտնվող հրեական մասնավոր դպրոցը ։
2010 թվականի սեպտեմբերի 2-4-ը Բուդապեշտում կայացավ իսրայելացի և հունգարացի պարաշյուտիստների համատեղ ցուցադրական ելույթներ՝ ի հիշատակ Հանա Սենեշի։ Այս կապակցությամբ հանդիսավոր ընդունելությանը մասնակցություն ունեցավ Հանայի հորեղբոր տղան՝ գրող և կոմպոզիտոր Իվան Սենեշը ։ Հանա Սենեշի սխրանքը շուտով, Իսրայել պետության ստեղծումից հետո, մտավ դպրոցական ծրագրերի մեջ, ընդ որում՝ ոչ միայն երկրում։ Հանա Սենեշի՝ արձակագիր կենսագրությունը երեխաների համար եբրայերեն գրվել է Ահարոն Մեհեդի կողմից 1957 թվականին (նախատեսված է Կանադայի հրեական դպրոցների համար, գերմանական խմբի հրեերեն՝ իդիշ թարգմանությամբ հրապարակվել է Մոնրեալում 1969 և 1972 թվականներին) ։ Համանման հրապարակումներ իդիշով եղել են նաև հրեական սփյուռքի դպրոցական կրթական ծրագրերի շրջանակներում։ Օրինակ՝ Արգենտինայում (1948), ԱՄՆ (1954) և Մեքսիկայում (1960) ։ Հանա Սենեշի կենսագրությունը հետագայում ներկայացվել է ԱՄՆ-ի պետական դպրոցների հանրակրթական ծրագրերում և այդ նպատակով հրապարակվել է դպրոցական գրադարանային շարքով ։
Մշակույթում
Հանա Սենեշի մասին շատ գրքեր են գրվել, այդ թվում ՝ երեխաների և դեռահասների համար (ներառյալ՝ նաև կոմիկսներ) , բեմադրվել են մի շարք թատերական ներկայացումներ և նկարահանվել են մի քանի ֆիլմեր։ Նա հիշատակվում է շատ ստեղծագործություններում, մի քանի բանաստեղծներ նրան ստեղծագործություններ են ձոնել ։
«Հանա Սենեշ. կյանքը, առաքելությունը և հերոսական մահը» գիրքը, ներառյալ նրա օրագիրը, նամակները և գրական ժառանգությունը, ինչպես նաև նրա մասին հոդված-հիշողություններ՝ կազմված նրան կիբուցից անձամբ ճանաչող պատմաբան Մոշե Բրեսլավսկու կողմից, առաջին անղամ իվղիթով լույս են տեսել 1946 թվականին։ Այդ ժամանակից ի վեր գիրքը վերահրատարակվել է տասը անգամ, թարգմանվել է հունգարերեն (1954), իսպաներեն (1966), անգլերեն (1971), ռուսերեն (1975) և այլ լեզուներով ։ Արդեն 1948 թվականին Բուենոս-Այրեսում իդիշով հրապարակվեց չիլիացի գրականագետ Պինհոս Բիցբերգի « Հանա Սենեշ, հրեա հերոսուհի» դրաման։ Սդոտ-Յամ կիբուցից հերոսուհուն ճանաչող Ահարոն Մեհեդի «Հանա Սենեշ» փաստագրական պիեսը (1958) հրապարակումից մեկ տարի անց իդիշով բեմադրվեց Մոնրեալում ռեժիսոր Դորա Վասսերմանի կողմից ։ 1979 թվականին Հանա Սենեշի սխրանքի մասին երաժշտական ներկայացում բեմադրվեց՝ «Թևեր» (բառերը՝ Իսրայել Էլիրազի, երաժշտությունը՝ Մարկ Կոպիտմանի)։ 1986 թվականին Կատալին ու Գիորա Սենեշները ներկա գտնվեցին Դավիդ Շեխտերի՝ Հանային նվիրված պիեսի պրեմիերային։ Նրա դերը խաղում էր ամերիկյան դերասանուհի Լորի Վիլները։ 1988 թվականին իսրայելացի ռեժիսոր Մենահեմ Գոլանը նկարահանեց լիամետրաժ «Հանայի պատերազմը» կինոդրաման։ Հանա Սենեշի դերը խաղում էր հոլիվուդյան դերասանուհի Մարուշկա Դետմերսը ։
2008 թվականին ռեժիսոր Ռոբերտ Գրոսսմանը (ԱՄՆ) նկարահանեց «Օրհնված լուցկի. Հանա Սենեշի կյանքն ու մահը» (Blessed Is the Match: The Life and Death of Hannah Senesh, Հանա Սենեշի՝ Հարավսլավիայում գրած բանաստեղծության «Օհնված լուցկի…» տողին համահունչ) վավերագրական ֆիլմը, որի հիմքում ընկած էր Հանայի և իր մոր նամակագրությունը։ Հանայի դերը խաղում էր Մերի Ռոտը, կատալինի դերը՝ Մարինա Նոենկովան ։
Հանա Սենեշի կերպարը հրեական ազգային ինքնագիտակցության մեջ
Ժամանակակից մի շարք հետազոտողներ կարծում է, որ Իսրայելում և սիոնիստական շարժման մեջ ազգային ինքնագիտակցությունը նույնականացվում է Հանա Սենեշի կերպարի հետ՝ զոհված հրեա յոթ պարաշյուտիստների մեջ միակը ենթամանդատային Պաղեստինից  ։
Հանա Սենեշի հերոսական կերպարը կարևոր դեր խաղաց 1950-ականների ԱՄՆ-ի հրեական կրթական ոլորտում։ Մասնավորապես, 1955 թվականին Նյու Յորքի կրթության հրեական կոմիտեն ամառային ճամբարների համարՀոլոքոստի թեմայով երեք գիրք ներկայացրեց՝ Հանա Սենեշի, Վարշավյան գետտոյի ապստամբության և հրեաների՝ դեպի Պաղեստին անլեգալ ներգաղթի մասին։ Այդ ժամանակվա ուսումնական նյութերը ընդգծում էին հրեաների հերոսականությունը և նրանց՝ նացիստների դեմ պայքարելու ձգտումները ։
Մեկնաբանելով Հանա Սենեշի կերպարի ակտիվ ժողովրդականացումը՝ իսրայելական պատմաբան Յեհիամ Վայցը կարծում է, որ դա կապված է իշուվների՝ նացիզմի դեմ մղած պայքարում ունեցած ներդրումը ի ցույց դնելու անհրաժեշտությամբ։ Դա հանգեցրեց այն բանին, որ Հանա Սենեշի անունը ավելի շատ է հայտնի Իսրայելում, քան գետտոյի այնպիսի ընդհատակյա գործիչների, ինչպիսիք էին Ցավիա Լյուբետկինը, Հայկա Գրոսսմանը և Ռուժկա Կորչակը։ Թել-Ավիվի համալսարանի հրեական գրականության ամբիոնի ղեկավար Դան Լաորը գրում է, որ Հանա Սենեշի հերոսական կերպարը նպատակաուղղված է կերտվել՝ ի հակադրություն հրեա զանգվածների պասիվ ռեակցիայի և «սփյուռքի ժխտման» ։ Նա միաժամանակ ուշադրություն է դարձնում Կաստների մասին պատմող հեռուստատեսային պիեսի շուրջ ծավալաված կոնֆլիկտին, ուր տեղ էին գտել Սենեշի մասին սխալ և զրպարտիչ փաստեր. այս կոնֆլիկտը նա դիտարկում է որպես բախում եվրոպական հրեաների աղետի հերոսականացմանը միտված սկզբունքային տարբեր մոտեցումների։ Բար-Իլանի համալսարանից պատմաբար Ջուդի Թայդոր Բաումելը, ուսումնասիրելով Իսրայելում Հանա Սենեշի հերոսականության օգտագործումը ազգային կոլեկտիվ հիշողության ձևավորման մեջ, հերոսուհու կերպարի նույնականացման մի քանի փուլ է տարբերակում։ Ենթամանդատային Պաղեստինում Հանա Սենեշի և մյուս պարաշյուտիստների սխրանքի մասին իմացան 1945 թվականի գարնանը։ Սկզբնապես նրանց հիշատակը հավերժացվում էր կիբուցներում և այն քաղաքական կազմակերպություններում, որոնց անդամ էին եղել նրանք մինչև առաջադրանքի ուղարկվելը։ Միայն Իսրայելի պետականության ձևավորումից հետո փորձեր արվեցին համազգայնացնելու զոհված պարաշյուտիստների հիշատակը։ Դրանով հանդերձ, Հանա Սենեշի հիշատակի պաշտամունքը, չնայած ոչ վաղ տարածվածության, ձևավորվեց որպես իշուվների (նույնիսկ՝ սաբրերի) հերոսականության օրինակ՝ առանց Հոլոքոսի հետ կապելու։ Միայն, երբ 1950-ական թվականների վերջերից երկրում աստիճանաբար սկսեց փոխվել Հոլոքոստի հանդեպ երկակի վերաբերմունքը, Հանա Սենեշի կերպարը որոշակիորեն սկսեց դիտարկվել ինչպես իսրայելական, այնպես էլ համահրեական հերոսականության ենթատեքստով ։ Ինչպես նշում է Ռութի Գլիկը (նույնպես Բար-Իլանի համալսարանից)՝ չնայած Հանա Սենեշի սխրանքի լիակատար թվացող նույնականացմանը, նրա օրագրերն ու նամակները մինչև այժմ լիարժեք թարգմանված չեն իվղիթով և հրապարակվում են կրճատումներով։ Այսպես, նոր հայրենիքում հարմարվելու և նոր մշակութալեզվաբանական միջավայրին ինտեգրվելու մասին պատմող պասաժները դեռևս իվղիթով են ։
Արտաքին հղումներ
Կատեգորիա:20-րդ դարի բանաստեղծներ Կատեգորիա:Հունգարացի գրողներ Կատեգորիա:20-րդ դարի կին գրողներ Կատեգորիա:Մահապատժի ենթարկված լրտեսներ‎ Կատեգորիա:Կանայք Երկրորդ համաշխարհային պատերազմում Կատեգորիա:Հրեա բանաստեղծներ Կատեգորիա:Բանաստեղծներ այբբենական կարգով
Եգորովկա (այլ կիրառումներ)
Եգորովկա, կարող է վերաբերել՝
(5018) Տենմու
(5018) Տենմու (Tenmu), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 19-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 2,15865 ա. մ., առավելագույնը մոտենում է 2,0312 ա. մ. հեռավորության վրա և հեռանում 2,2861 ա. մ. ։ Արեգակի շուրջ մեկ ամբողջական պտույտ է կատարում 1158,43 երկրային օրվա ընթացքում, իր ուղեծրով շարժվելով միջինում 0,310764 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Return in Bloodred
Return in Bloodred-ը Powerwolf գերմանական փաուեր մետալ խմբի առաջին երաժշտական ալբոմն է, որը թողարկվել է 2005 թվականին։
Երգացանկ
Կատեգորիա:2005 ալբոմներ
Լադիգինո (գյուղ, Սիչովսկի շրջան)
Լադիգինո (Ладыгино), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
(20377) Յակուբիշին
(20377) Յակուբիշին, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մայիսի 22-ին ԼԻՆԵԱՐ ծրագրի կողմից Սոկոռոյում ։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:LINEAR ծրագրի կողմից հայտնաբերված աստերոիդներ
Պոկուտինցի
Պոկուտինցի (Покутинці), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Պոկուտինցի գյուղում բնակվում էր 802 մարդ։ Բնակավայրը զբաղեցնում է 2,51 կմ² տարածք։ Բնակչության խտությունը կազմում էր 319,52 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Վինկովեցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1493 թվականին հիմնադրված բնակավայրեր
Բետպակ Դալա
Բետպակ Դալա (Бетпақдала), անապատ Ղազախստանում, Սարիսու գետի ստորին հոսանքի արևմուտքում։ Գտնվում է Չու գետի (Հարավում) և Բալխաշ լճի (արևելքում) միջև։ Տարածությունը շուրջ 75․000 կմ², բարձրությունը մինչև 974 մ (հարավ-արևելքում, Ջամբուլ լեռ)։
Անվանում
Տարածված է նաև անվանման «Բեդպակ դալա» ձևը։ Առաջացել է թյուրքերեն բատպակ «խրուտ» կամ պարսկերեն դեբախտ «չարաբաստիկ» և թյուրքերեն դալա «հարթավայր» բառերից։
Ռուսներն այն անվանում են նաև Северная Голодная степь (թարգմ․՝ Հյուսիսային սովյալ տափաստան) ։
Ծանոթագրություններ
Կատեգորիա:Ղազախստանի անապատներ
Առնոլդ Զոմմերֆելդ
Առնոլդ Յոհաննես Վիլհելմ Զոմմերֆելդ (Arnold Johannes Wilhelm Sommerfeld, ), գերմանացի ֆիզիկոս և մաթեմատիկոս։
Ավարտել է Քյոնիգսբերգի համալսարանը (1891)։ Մյունխենի համալսարանի պրոֆեսոր (1906-ից)։ Աշխատանքները վերաբերում են ատոմի, մետաղների տեսությանը, մաթեմատիկական ֆիզիկային։ Կատարելագործել է Բորի ատոմի մոդելը՝ առաջարկելով քվանտային պայմանների ավելի ընդհանուր ձևակերպում։ Զոմմերֆելդը ստեղծել է ջրածնանման ատոմների նուրբ կառուցվածքի տեսությունը (1916)։ Տվել է Վիդեման-Ֆրանցի օրենքի ավելի ճիշտ բանաձևը և բացատրել մետաղներում դիտվող մի շարք երևույթներ (ջոուլյան ջերմություն, ջերմաէլեկտրական երևույթներ)։ Մշակել է դիֆրակցիայի մաթեմատիկական խիստ տեսությունը (1895), ստացել գլանային ֆունկցիաների ինտեգրալային ներկայացումը (Զոմմերֆելդի ինտեգրալ, 1896), լուծել երկու միջավայրերի սահմանում տեղադրված ուղղահայաց դիպոլի ճառագայթման խնդիրը (1909)։ Զոմմերֆելդը էական ավանդ է ներդրել ռենտգենյան ճառագայթների հետազոտման գործում, մշակել էլեկտրոնների արգելակման ճառագայթման տեսությունը (1931)։
Ծանոթագրություններ
Կատեգորիա:Գերմանացի ֆիզիկոսներ Կատեգորիա:Գերմանացի մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:20-րդ դարի ֆիզիկոսներ Կատեգորիա:Պրուսիայի գիտությունների ակադեմիայի անդամներ Կատեգորիա:Քյոնիգսբերգի համալսարանի շրջանավարտներ Կատեգորիա:Մաքս Պլանկի անվան մեդալի դափնեկիրներ Կատեգորիա:Գյոթինգենի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:19-րդ դարի ֆիզիկոսներ Կատեգորիա:Լոնդոնի թագավորական ընկերության անդամներ Կատեգորիա:ԽՍՀՄ ԳԱ արտասահմանյան անդամներ
Սերգեյ Դանիելյան (երգիչ)
Սերգեյ Պետրոսի Դանիելյան, հայ օպերային երգիչ, տենոր։ ՀԽՍՀ ժողովրդական արտիստ (1967)։
Կենսագրություն
Սերգեյ Դանիելյանը ծնվել է 1929 թվականին, Բաքվում։ 1969 թվականին ավարտել է Երևանի գեղարվեստա-թատերական ինստիտուտի ռեժիսորական ֆակուլտետը, 1973 թվականին՝ Երևանի Կոմիտասի անվան կոնսերվատորիան։ 1957 թվականից եղել է Երևանի օպերայի և բալետի թատրոնի մեներգիչ, 1985-1987 թվականներին՝ Ուլան Բատորի օպերային թատրոնի խորհրդատու և դասատու։ 1968 թվականից դասավանդել է Երևանի պետական կոնսերվատորիայում, պրոֆեսոր՝ 1992 թվականից ։
Արտաքին հղումներ
Կատեգորիա:ՀԽՍՀ ժողովրդական արտիստներ Կատեգորիա:Տենորներ Կատեգորիա:Հայ օպերային երգիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Լուի II Բուրբոն Կոնդե
Կոնդե (Conde), Լուի II Բուրբոն, ֆրանսիական զորավար։ Երեսնամյա պատերազմի (տես Երեսնամյա պատերազմ 1618—1648) ժամանակ Կոնդեի տարած հաղթանակները (1643 թվականին՝ Ռոկրուայի, 1645 թվականին՝ Նյորդլինգենի, 1648 թվականին Լանսեի մոտ) արագացրին Ֆրանսիայի համար նպաստավոր Վեստֆալյան հաշտության (տես Վեստֆալյան հաշտություն 1648) կնքումը։ Ֆրոնդայի ակտիվ գործիչներից էր։
Ծանոթագրություններ
Կատեգորիա:Ֆրանսիայի պատմություն Կատեգորիա:Ֆրանսիացի գեներալներ Կատեգորիա:Ֆրանսիացի զորավարներ
Ելենովկա (այլ կիրառումներ)
Ելենովկա, կարող է վերաբերել՝
Վալլաբհբհայ Պատել
Կենսագրություն
Վալլաբհբհայ Պատելը եղել է վեց երեխաներից մեկը։ ծնվել է 1875 թվականին, Բրիտանական Հնդկաստանի Նադիադ փոքրիկ քաղաքում  ։  Միջնակարգ կրթություն ստանալուց հետո Պատելը ավարտել է իրավաբանական ֆակուլտետը և դարձել իրավաբան։ Գոդրա և Բալսադ քաղաքներում 1900-1910 թվականներին նա աշխատել է որպես քրեական իրավաբան։ Այդ գործունեության ընթացքում Պատելը դարձել է Բրիտանական Հնդկաստանի ամենահայտնի և հաջողակ իրավաբաններից մեկը։  1910 թվականին նա մեկնել է Լոնդոն և ընդգրկվել Միդլ-Թեմփլ իրավաբանական կազմակերպությունում։ 1913 թվականին Վալլաբայը վերադարձել է Հնդկաստան և Ահմադաբադ քաղաքում աշխատել որպես փաստաբան։
Նրա հայացքների վրա մեծ ազդեցություն է ունեցել Մահաթմա Գանդին։ Հնդկաստանի անկախության պայքարի ընթացքում Վալլաբհբհայ Պատելը աջակցել է Մահաթմա Գանդիին և դարձել նրա հավատարիմ հետևորդը։
Ազգին մատուցած ծառայությունների համար նրան տրվել է Սարդար (առաջնորդ, առաջնորդ) պատվավոր մականունը։
Հիշատակում
Վալլաբհբհայ Պատելի անունն է Ահմադաբադի Սարդար Վալլաբհայ Փաթելի անվան միջազգային օդանավակայանը, Սարդար Սարովար ամբարտակը, ուսումնական հաստատություններ, տաճարներ, մարզադաշտ և թանգարան։
2018 թվականի հոկտեմբերի 31-ին բացվել է աշխարհի ամենաբարձր արձանը` Վալլաբհբհայ Պատելի հուշարձանը։ Այն պաշտոնապես ստացել է Միասնության արձան անվանումը, նրա բարձրությունը կազմում է 182 մետր, իսկ պատվանդանով կառույցի ընդհանուր բարձրությունը՝ 240 մետր։ Այդ արձանը մոտ չորս անգամ ավելի բարձր է, քան Նյու Յորքի Ազատության արձանը ։
Արտաքին հղումներ
Կատեգորիա:Հնդկական ազգային կոնգրեսի անդամներ Կատեգորիա:Բնօրինակում անաղբյուր հոդվածներ
Ուզոն
Ուզոն, հրաբուխ, Կամչատկա թերակղզում։ Այն գտնվում է Կրոնոցկի լճից հարավ, նույնանուն արգելոցի տարածքում։ Այս հրաբուխը ժամանակակից հրաբխի, հանքային և հանքաքարի առաջացման դրսևորման եզակի տարածքներից է, նավթի ամենաերիտասարդ հանքահորերից մեկը ։
Ուզոն հրաբխի կալդերան պատկանում է Կամչատկայի մեծ կալդերաների շարքին։ Նա իրենից ներկայացնում է հսկայական ճեղքվածք 12 կմ լայնակի ուղղվածությամբ և 9 կմ-անոց անկյունագծով։ Կալդերայի մակերեսը ավելի քան 100 քառակուսի կմ է։ Կալդերայի հատակը հարթ է, գտնվում է ծովի մակարդակից 700 մետր հեռավորության վրա։ Հարավից, արևմուտքից և հյուսիսից շրջապատված է հսկա սանդղաձև խորշերով, որոնց երկարությունը հասնում է 200-800 մետր, որոնք սահուն կերպով անցնում են արտաքին սարահարթին։ Մեծ բարձրությունը այստեղ Բարանի պիկն է ։
Կամչատկայի ամենամեծ պայթյունից առաջացած ձագարը գտնվում է կալդերայում, որի տրամագիծը 1,65 կիլոմետր է, այնտեղ գտնվում է Դալնի լիճը։ Արևմտյան մասը ճահճակալած է, այստեղ գտնվում են նաև մի քանի լճեր, որոնցից ամենամեծը Կենտրոնականն է։ Բացի այդ կալդերայի վրայով հոսում են բազմաթիվ առվակներ և գետակներ, որոնք ձևավորում են Շումոյի գետի ակունքը։ Գոլորշու հարյուրավոր փոշու սյուներ դուրս են գալիս դեղին ֆումարոլային դաշտերից։
Կալդերայում իրեն ակտիվորեն դրսևորում է երկրակեղևի հիդրոթերմային գործունեությունը։ Արևմտյան հատվածում կան ավելի քան 100 աղբյուր և ավելի քան 500 առանձին հիդրոթերմային դրսևորումներ ։ Բնական և բուսական աշխարհը նույնպես բազմազան է։ Հատկապես հետաքրքիր են ջրիմուռների և բակտերիաների առանձին տեսակները, որոնք շատ հարմրարավետ են ապրում եռացող ջրի լուծույթներում։
2008 թվականին նկատելի է եղել նոր գեյզերի ձևավորումը, այդտեղ ջրի դուրս եկած բարձրությունը հասել է 6 մետրի ։
Հեեդու
Հեեդու (Heedu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 20 մարդ։
Վլադիմիր Զաբոլոտնի
Վլադիմիր Զաբոլոտնի Իգնատևիչ, սովետական ճարտարապետ.
Հեեդու
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Վլադիմիր Զաբոլոտնի
Կյանք և գործունեություն
Վլադիմիր Զաբոլոտնին ծնվել է 1898 թվականի օգոստոսի 1-ին (որոշ փաստաթղթերում նրա ծննդյան տարեթիվն է համարվում 1898 թվականի օգոստոսի 13)՝ Կիևում։ Դարձել է ՍՄԿԿ անդամ 1944 թվականից։ 1928 թվականին ավարտել է Կիևի գեղարվեստական ինստիտուտի ճարտարագիտական ֆակուլտետը։ Զաբոլոտնիի աշխատանքներից են Կրիվոյ ռոգ, Կրեմենչուգ, Դնեպրոձերժինսկ քաղաքների հատակագծերը, 1945—1956 թվականներին եղել է ՈւՍՍՀ ճարտարապետության ակադեմիայի պրեզիդենտ։ Վլադիմիր Զաբոլոտնին մահացել է 1962 թվականի օգոստոսի 3-ին՝ Կիևում։
Ծանոթագրություններ
Կատեգորիա:Ճարտարապետներ այբբենական կարգով Կատեգորիա:Քաղցկեղից մահացածներ Կատեգորիա:Խորհրդային ճարտարապետներ
Պուստոշկա (գյուղ, Ուգրանսկի շրջան)
Պուստոշկա (Пустошка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Ելիզավետովկա (այլ կիրառումներ)
Ելիզավետովկա, կարող է վերաբերել՝
Աբականի տափաստան
Աբականի տափաստան, տափաստանային լանդշաֆտ, Աբական գետի և նրա վտակների շրջակայքի հարթավայրերը զբաղեցնող տարածք։ Գտնվում է Ենիսեյ գետի ձախ ափին Մինուսինսկի գոգավորությունում, Խակասիա Ռուսաստան։
Ծովի մակերևույթից միջին բարձրությունը 200-500 մ. Ռելիեֆը մեծ մասամբ հարթավայրային, արևմտյան հատվածում գերակշռում են բլրային տեղանքը։ Տարածքի գերակշիռ մասը հերկված հողեր են։
Կատեգորիա:Ռուսաստանի տափաստաններ Կատեգորիա:Տափաստաններ այբբենական կարգով
Միլեն Ֆարմեր
Միլեն Ֆարմեր (Mylène Farmer, իրական ազգանունը՝ Գոթիե (Gautier), ), ֆրանսիացի երգչուհի, կոմպոզիտոր, դերասանուհի և բանաստեղծուհի։ Ոչ միայն Ֆրանսիայում, այլ ամբողջ աշխարհում սիրված երաժշտության ամենահայտնի ժամանակակից ֆրանսիացի կատարողներից մեկը։
Հազվադեպ հայտնվելով ԶԼՄ-ներում և խուսափելով անձնական կյանքը քննարկելուց` նա երկարաժամկետ ստեղծագործական համագործակցություն է սկսել Լորան Բուտոնի հետ, որի պտուղներն էին բազմաթիվ տեսահոլովակները, ներկայացումներ հիշեցնող կենդանի կատարումները, ինչպես նաև երկիմաստությամբ լի երգերի տեքստերը և լի գրական ու գեղարվեստական ​​հղումներով ։
Վաղ տարիներ
Միլեն Ֆարմերը ծնվել է 1961 թվականի սեպտեմբերի 12-ին Մոնրեալի արվարձանում, Քվեբեկ քաղաքում։ Դրանից մի քանի տարի առաջ նրա ընտանիքն այստեղ էր եկել Ֆրանսիայից՝ Մաքս Գոթիեն (ծնվել է 1925 թվականին Մարսելում, մահացել է 1986 թվականի հուլիսի 11-ին), ինժեներ-կամրջաշինարար, մասնակցել է տեղական Մանիկուագան գետի վրա ամբարտակի կառուցմանը։ Բացի կնոջից՝ Մարգարիտից (քարտուղար, հետագայում տնային տնտեսուհի, ծնվել է 1928 թվականին Լենոնում, մահացել է 2016 թվականի հուլիսին ) նրա հետ Կանադա նա տարավ իր մորը և երկու երեխաներին՝ Բրիժիտին (ծնվել է 1959 թվականի մայիսի 5-ին) և Ժանա-Լուին (ծնվել է 1960 թվականի ապրիլի 13-ին, մահացել է 1996 թվականի հոկտեմբերի 27-ին ավտովթարից) ։ Այսպիսով, Միլեն Ֆարմերը դարձել է ընտանիքի երրորդ երեխան և իր կյանքի առաջին 8 տարիները անցկացրել Քվեբեկում՝ հիշողության մեջ պահպանելով իր ձյունածածկ բնանկարները ։
1969 թվականին՝ կամուրջի շինարարությունն ավարտելուց հետո, ընտանիքը վերադարձել է Ֆրանսիա և բնակություն հաստատել Փարիզի արվարձաններում՝ Վիլ-դ'Ավրեում, որտեղ ծնվել է նրանց չորրորդ երեխան՝ Միշելը (ծնվել է 1969 թվականի դեկտեմբերի 30-ին)։ Ըստ Միլենի՝ իր համար հեշտ չէր վերապրել իրադրության նման փոփոխությունը և գրեթե չի շփվել հասակակիցների հետ։ Նրա սիրելի զբաղմունքներից էր Գարշայի հիվանդանոցում հաշմանդամ երեխաներին այցելելը (l’Hôpital de Garches): Միլենը փորձել է ամեն ինչում ընդօրինակել տղաներին։ 12 տարեկանում Միլենը սկսում է ձիարշավով զբաղվել։ 5 տարի սովորելով՝ նա երազում է ձիասպորտի ղեկավար դառնալ և իր կյանքը նվիրել ձիերին։
Դեբյուտը և առաջին հաջողությունը
Միլեն Ֆարմերի՝ որպես երգչուհի ուղին սկսվել է 1984 թվականին. նա եկել է երիտասարդ կոմպոզիտոր Լորան Բուտոնայի կողմից կազմակերպված ունկնդրմանը իր Maman a tort երգի համար երգչուհի փնտրելու համար։ Նա որպես կեղծանուն վերցրել է Ֆարմեր ազգանունը՝ որպես հարգանքի տուրք իր սիրելի դերասանուհուն՝ 1930-ականների ողբերգական հայտնի ամերիկյան դերասանուհի Ֆրենսիս Ֆարմերին։ Սկզբում երաժշտական լեյբլները մեկը մյուսի հետևից հրաժարվել են պայմանագիր կնքել, այդպես է տևել մոտ մեկ տարի , մինչ վերջապես երգիչը պայմանագիր է կնքել RCA-ի հետ։ Երիտասարդ մենեջեր Բերտրան Լա Պաժի աջակցությամբ թիմը սկսել է Maman a tort-ի առաջխաղացումը, որի արդյունքում 1984 թվականի ամռանը դարձել է շատ սիրված երգ, վաճառվել է սինգլի 100 հազար օրինակ ։
Ճանաչման ուղին 1987-1990 թվականներ
1987 թվականի սկզբին թողարկվել է Tristana սինգլը, որը նույնպես մեծ հաջողություն է ունեցել և ընդգրկվել է նրա դեբյուտային ալբոմի վերահրատարակմանը։ Նա առաջադրվել է «Երաժշտական ​​հաղթանակներ» մրցանակի համար։ Այդ պահից սկսած՝ ինքը՝ Միլենը, սկսել է գրել իր երգերը՝ դառնալով ֆրանսիական երաժշտական ​​ասպարեզի ամենաճանաչելի դեմքերից մեկը։ Նրա յուրաքանչյուր նոր տեսահոլովակը դարձել է նշանակալից իրադարձություն։
Նույն տարվա ավարտին հաջորդել է Sans contrefaçon սինգլի թողարկումը, որը երկրորդ տեղն է գրավել Թոփ 50-ում, և «Ainsi soit je...» ալբոմի անոնսը։ Sans contrefaçon. այս երգը այնպիսի կանանց մասին է, ինչպիսիք են Շևալյե դ'Էոն, Եվա Կոտչեվերը ։ Այս ալբոմը, որը թողարկվել է 1988 թվականի գարնանը, մեծ հաջողություն է ունեցել. այն վաճառքի մեջ գրավել է առաջին հորիզոնականը՝ դառնալով երգչուհու կարիերայի առաջին ադամանդե սկավառակը՝ վաճառվելով 1 800 000 օրինակով ։ Բացի Sans contrefaçon-ից, ալբոմի հաջողությանը նպաստեցել են նաև Ainsi soit je-ի, Sans logique-ի և հատկապես Pourvu qu'elles soient duces սինգլները, վերջինիս համար նկարահանվել է անսովոր երկար 18 րոպեանոց հոլովակ, որը շարունակել է Libertine-ի պատմությունը. կոմպոզիցիան ինքնին դարձել է Միլենի սինգլներից առաջինը, որին հաջողվել է վաճառքի շրջանում հասնել առաջին հորիզոնականին (դրանք շաբաթական վաճառվում էին 100 000 օրինակով) ։
Նոյեմբերի 19-ին Միլենը ստացել է իր առաջին երաժշտական ​​հաղթանակը՝ ընտրվելով, որպես տարվա լավագույն երգչուհի, իսկ հաջորդ տարի՝ մեկ շրջագայության ընթացքում, Միլենը տասը համերգ է ունեցել Փարիզում (ութը՝ սպորտի Պալատում և 2-ը «Բերսիում»), որոնց բոլոր տոմսերը շատ արագ սպառվել են։ Ավարտելուց հետո թողարկվել է «En concert» կրկնակի live-ալբոմը։
L’Autre... (1991—1994)
Եթե ​​տասնամյակի սկզբին ֆերմերին արդեն իսկ իրավամբ կարելի էր անվանել Ֆրանսիայի գերաստղ, այնուհետև նա դարձավ ֆրանսիական երաժշտության իսկական պատկերակ 1991 թվականի սկզբին իր երրորդ «L'Autre ...» ալբոմի և նախորդ Désenchantée («Հիասթափված») սինգլի թողարկումից հետո։ Մեկ տարի ստեղծագործական անդորրից հետո թողարկված այս սինգլը ուղեկցվեց ավելի քան 10 րոպե տևողությամբ հոլովակով, և ինքնին երգը վերածվեց 1990-ականների «հիասթափված սերնդի» մի տեսակ օրհներգի։ Նրան հաջողվեց հսկայական հիթ դառնալ ոչ միայն Ֆրանսիայում (1991 թվականի ամենառոտացված երգից վաճառվել է ավելի քան 1.3 միլիոն օրինակ ), բայց նաև արտերկրում ( համար 1 Բելգիայում, համար 3   Նիդեռլանդներում, համար 16  Ավստրիայում)։ Ձայնասկավառակը նույնպես արագորեն հասավ համար մեկ Ֆրանսիայում, որտեղ այն անցկացրեց 20 շաբաթ։ Սա դեռ լավագույն ցուցանիշն է երգչուհու ալբոմների շարքում ՝ վաճառված 2 միլիոն օրինակով։
1991 թվականի հուլիսին թողարկվեց «Regrets» («ափսոսանք») սինգլը՝ երգչի առաջին դուետը, որը ձայնագրվել է Ժան-Լուի Մճուրայի հետ միասին։
1992 թվականին թողարկվեց երկու սկավառակային ռեմիքսային Dance Remixes ալբոմը։ Հաջորդ թողարկումը L'Autre ..., Ֆարմերը նկարահանվեց 1994 թվականին «Ջորջինո» ֆիլմում։
Anamorphosée (1995—1997)
«Ջորջանո»-ի ձախողումից հետո Ֆարմերը մեկնում է ԱՄՆ ։ Կալիֆոռնիայում նա աշխատում է Anamorphosée նոր ալբոմի վրա և ամբողջովին փոխում է իր իմիջը և երաժշտական ​​ոճը։ Ալբոմի աջակցության շրջագայությունը նույնպես տեղի ունեցավ մռայլ գոթական զարդարանքների, միայն թեթև զարդարանքների լիակատար բացակայության պայմաններում։ Ալբոմից թողարտվել է 5 սինգլ՝ «XXL», «L'Instant X», «California», «Comme j’ai mal» և«Rêver»:
Innamoramento (1998—2000)
1996 թվականի շրջագայությունից և համերգի `Live à Bercy- ի վիդեոտարբերակի թողարկումից հետո դադար եղավ, և միայն 1999 թվականի ապրիլին Միլեն Ֆարմերը ներկայացրեց Innamoramento նոր ալբոմը։ 1999 թվականի սեպտեմբերի 21-ին սկսվեց Ֆարմերի նոր շրջագայությունը` Mylenium Tour-ը, որը կատարվեց մեծ մասշտաբով և ունեցավ հաջողություն։ Շրջագայության շրջանակներում Ֆարմերը այցելել է Ռուսաստան 2000 թվականի մարտի 4-8-ը Մոսկվայում և Սանկտ Պետերբուրգում կայացած համերգներով։
Alizée (2000—2004)
2000 թվականին Ֆարմերն ու Բուտոննան փնտրում էին երիտասարդ տաղանդի՝ համատեղ նախագծին մասնակցելու համար։ Շուտով նրանք նկատեցին հավակնոտ երգչուհի Ալիզեին և առաջարկեցին մասնակցել նախագծին։ Ֆարմերն ու Բուտոննան գրել և արտադրել են Gourmandises-ը և Mes Courants Électriques-ը։ «Moi... Lolita» սինգլը, որի համար Ֆարմերը գրում էր բառերը, մտավ ֆրանսիական հիթ-շքերթ գրեթե մեկ տարի, ինչպես նաև տարածվեց եվրոպական շատ երկրներում ։
Les mots (2001—2003)
2001 թվականի վերջին և իր երաժշտական ​​կարիերայի 17 տարիներին «Ունիվերսալը» հրատարակեց երգիչ Les Mots- ի լավագույն երգերի առաջին հավաքածուն, որից առաջին սինգլը համանուն երգն էր` ձայնագրված անգլիացի երգիչ Սիլոմի հետ զուգերգով։ Սկավառակը պարունակում է երգչուհու հիթերի մեծ մասը և երեք նոր երգ։
2003 թվականին Ֆարմերը հրատարակեց իր առաջին գիրքը՝ «Լիզա-Լուն և հեքիաթասացը»։ Երգչուհին ինքն է նկարազարդել փիլիսոփայական հեքիաթը։
Avant que l’ombre… (2004—2006)
2004 թվականի դեկտեմբերին, երկար լռությունից հետո, Ֆարմերը մամուլի ասուլիս հրավիրեց, որում հայտարարեց իր նոր Avant que l’ombre... ալբոմը։ Ալբոմը թողարկվել է 2005 թվականի ապրիլին։ Հաջորդը գալիս է սկանդալային վերնագրով «Fuck Them All» սինգլը։ Համանուն տեսահոլովակը նկարահանվել է ձյունառատ Ռումինիայում՝ ռեժիսոր Օգուստին Վիլյարոնգայի կողմից։ Ալբոմն ավելի ձայնագրային  է, քան նախորդները։ Վաճառվել է 800 հազար օրինակով, ինչը հաստատում է երգչի հաջողությունն արտերկրում։ 2006 թվականի սեպտեմբերին Ֆարմերը զուգերգ է ձայնագրել Moby`«Slipping Away (Crier la vie)»: 2006 թվականի հունվարին տեղի ունեցավ Avant que l’ombre ... à Bercy համերգների շարքը։ Ֆերմերը շուտով ձայն է հռչակել արքայադուստր Սելենիայի համար Լյուկ Բեսոնի «Արթուրը և մինիպուտները» անիմացիոն ֆիլմում, ինչպես նաև հաջորդ երկու ֆիլմերի համար ՝ «Արթուրը և Ուրդալակի վրեժը» (2009) և «Արթուրը և երկու աշխարհների պատերազմը» (2010)։ Դրանից հետո Ֆարմերը կրկին անցնում է ստվերը՝ հեռուստատեսային հարցազրույցում տեղեկացնելով, որ պատրաստվում է նկարահանել իր լավագույն ընկերոջ՝ Նատալի Ռեյմսի վեպի հիման վրա նկարահանվող ֆիլմ։
Point de suture (2007—2008)
2008 թվականի օգոստոսին թողարկվեց Միլեն Ֆարմերի յոթերորդ ստուդիական «Point de suture» ալբոմը։ 2008 թվականի մարտին հայտարարվեցին համերգներ 2009 թվականի սեպտեմբերի 11-ին և 12-ին Փարիզի «Ստադ դը Ֆրանս»-ում։ Համերգներ են հայտարարվել նաև Ժնևում (Շվեյցարիա) «Stade de Geneve»-ում։ Ռուսաստանում համերգներ են անցկացվել Սանկտ Պետերբուրգում (2009 թվականի հունիսի 28-ին «Պետերբուրգյան» մարզահամալիրում) և Մոսկվայում (հուլիսի 1-ին «Օլիմպիական» մարզահամալիրում)։ 2010 թվականի ապրիլի 12-ին  Stade de France -ի երկու գիշերների հիման վրա թողարկվեց կենդանի DVD:
Bleu noir и 2001.2011 (2010—2011)
2010 թվականի աշնանը տեղեկատվություն հայտնվեց Ֆարմերի Bleu noir ութերորդ ստուդիական ալբոմի թողարկման մասին, որը թողարկվեց դեկտեմբերի 6-ին։ Նոր ալբոմի առանձնահատկությունը Լորան Բուտոնեի բացակայությունն է երգահանների շրջանում։ Փոխարենը կոմպոզիտորական գործառույթները ստանձնեցին Moby, RedOne և Darius Keeler բրիտանական Archive խմբից։
2011 թվականի նոյեմբերի 7-ից դեկտեմբերի 6-ին թողարկվեց նոր սինգլ՝ «Du temps», որն ընդգրկվեց 2001-2011 ալբոմում, որը վերջին տասը տարվա սինգլների հավաքածու է։ Բացի «Du temps»- ից, կա ևս մեկ երգ («Sois moi- be me»): Հավաքածուն թողարկվել է 2011 թվականի դեկտեմբերի 5-ին ։
Monkey Me (2012—2013 թվականներ)
2012 թվականի դեկտեմբերի 3-ին թողարկվել է «Monkey Me» 9-րդ ստուդիական ալբոմը։ Առաջին ալբոմի` «À l'ombre» (Ստվերներում) սերիալի պրեմիերան ռադիոյով տեղի է ունեցել հոկտեմբերի 22-ին։ Հայտարարվել է նաև ալբոմի աջակցությանը սպասվող շրջագայության օրը, որը սկսվել է 2013 թվականի սեպտեմբերի 7-ին, Բերսիում կայացած համերգներով ։ 2013 թվականի ապրիլի 14-ին ալբոմը վաճառվել է ավելի քան 425 հազար օրինակով ։ Բելգիայում «Monkey Me»-ն ստացել էՊլատինի սերտիֆիկատ է գերազանցելով վաճառքի 40,000-ի շեմը ։ 2013 թվականի հունվարի 28-ին թողարկվել է «Je te dis tout» երկրորդ սինգլը։ Սեպտեմբերի 7-ին սկսվել է «Timeless 2013»-ի շրջագայությունը՝ բաղկացած 39 համերգից։ Հոկտեմբերի 7-ին թողարկվել է երրորդ սինգլը՝ «Monkey Me»-ն։ Ռուսաստանում համերգներ են անցկացվել Մոսկվայում (2013 թվականի նոյեմբերի 1-ին «Օլիմպիյսկի» մարզահամալիրում) և Սանկտ Պետերբուրգում (նոյեմբերի 4-ին Պետերբուրգի մարզահամալիրում)։ 2013 թվականի դեկտեմբերի 9-ին թողարկվել է «Timeless 2013» կենդանի ալբոմը, և դրանից առաջին սինգլը «Diabolique mon ange»-ն էր։
Interstellaires (2015—2017 թվականներ)
2015 թվականի նոյեմբերի 6-ին թողարկվել է «Interstellaires» նոր տասներորդ ստուդիական ալբոմը, որը ներառում էր նրա «Գողացված ավտոմեքենան» երգի քավեր տարբերակը 2003 թվականի «Սուրբ սեր» ալբոմից, որը կատարվել էր Սթինգի հետ դուետում։ Առաջին շաբաթվա ընթացքում սինգլը դարձավ բեսթսելլեր Ֆրանսիայում ։ 2016 թվականի հունվարի 8-ին թողարկվել է «City Of Love» երկրորդ սինգլը, որը ֆրանսիական հիթ-շքերթում գրավել է 1-ին տեղում։ 2015 թվականի դեկտեմբերի 20-ին ավելի վաղ տեսահոլովակի պրեմիերան կայացել է VEVO Milen հեռուստաալիքում։ Ալբոմի երրորդ և վերջին սինգլը «C'est Pas Moi» երգն էր, որը վաճառքի չի հանվել, բայց թողարկվել է միայն որպես ռադիոյի սինգլ։
2017 թվականի մարտի 15-ին նա պայմանագիր է կնքել Sony Music Entertainment-ի հետ ` հրաժեշտ տալով Universal-ին և Polydor-ին, որոնց հետ համագործակցել էր երեսուն տարի ։
«Տեսիլքների երկիր» և «Désobéissance» (2018 թվական)
Հունվարի 19-ին թողարկվել է «Rolling Stone» նոր սինգլը, որը դարձել է նոր ստուդիական ալբոմի աջակցության գլխավոր սինգլը, որի պրեմիերան եղել է 2018 թվականին ։ Երգը միանգամից դարձել է բեսթսելլեր Ֆրանսիայում։ Նոր ալբոմին աջակցելու համար կազմակերպվել է շրջագայություն՝ սկսած 2019 թվականից։
Հունիսի 22-ին տեղի է ունեցել ամերիկացի երգչուհի LP-ի մասնակցությամբ ձայնագրված «N'oublie pas» սինգլի պրեմիերան։ Տեսահոլովակի ռեժիսորը Լորան Բուտոնն է ։
Օգոստոսի վերջին հայտնի է դարձել, որ նոր ալբոմը կոչվում է Désobéissance : Ալբոմը թողարկվել է 2018 թվականի սեպտեմբերի 28-ին՝ քննադատների կողմից բարենպաստ գնահատականներ ստանալով, և ալբոմը նաև կարողացել է պլատինի սերտիֆիկատ ստանալ Ֆրանսիայում` ընդամենը 8 օրվա ընթացքում ։
Սեպտեմբերի 3-ին երգչուհի Ջուլիան հայտարարել է սինգլի թողարկման մասին, որի վրա նա աշխատել է «S.E.X.T.O»-ի, Լորան Բուտոնեի և Միլեն Ֆարմերի հետ։ Սինգլի թողարկման ամսաթիվը՝ սեպտեմբերի 12-ը ։ Շատ տաբլոիդներ արդեն երգը մկրտել են որպես նոր «Լոլիտա», իսկ Ջուլիան՝ երկրորդ Ալիզե ։
Երգչուհին բեմ է վերադարձել 2019 թվականի հունիսին Փարիզի La Défense Arena-ում սահմանափակ մուտքի համերգներով, որին մասնակցել է ավելի քան 235,000 հանդիսատես։ Քննադատները շոուն անվանել են «Եվրոպայում երբևէ ցուցադրված լավագույններից մեկը»։ Նկարահանված համերգային տեսահոլովակը նախատեսվում է ցուցադրել որպես Ֆրանսիայի, Բելգիայի, Շվեյցարիայի, Ռուսաստանի, Կանադայի, Մեքսիկայի և որոշ այլ երկրների կինոթատրոններում մեկ ցուցադրության մաս։ Դրանք բոլորը տեղի են ունեցել 2019 թվականի նոյեմբերի 7-ին ։
Սկավառակագրություն
Ստուդիական ալբոմներ
Համերգային շրջագայություններ
Հազվագյուտ լրատվամիջոցներում հայտնված Միլեն Ֆարմերը համեմատաբար հազվադեպ է բեմ դուրս գալիս` իր կարիերայի 30 տարիների ընթացքում նա անցկացրել է յոթ համերգների շարք։ Շքեղ շոուները համաշխարհային կարգի ավանդույթներով՝ առանց նախապես ձայնագրված վոկալների օգտագործման դարձել են ֆրանսիական երաժշտական ​​տեսարանի ճանաչելի պատկերներ ։ Բեմադրելով համերգի համարները Լորան Բուտոննայի հետ (բացառությամբ Mylenium Tour-ի)`Միլեն Ֆարմերը ապահով կերպով ակնառու տեղ է գրավել արդյունաբերության մեջ և գտել է իր հանդիսատեսին։
Արտաքին հղումներ
Կատեգորիա:Ֆրանսիացի երգիչներ Կատեգորիա:Ֆրանսիացի երգչուհիներ Կատեգորիա:Ֆրանսիացի երաժիշտներ Կատեգորիա:Ֆրանսիացի երգահաններ Կատեգորիա:Բեմական կեղծանուններ Կատեգորիա:Ֆրանսիացի բանաստեղծուհիներ Կատեգորիա:Կոմպոզիտորներ այբբենական կարգով Կատեգորիա:Ֆրանսիացի կոմպոզիտորներ Կատեգորիա:Ֆրանսիացի գրողներ Կատեգորիա:Ֆրանսիացի դերասանուհիներ Կատեգորիա:Ֆրանսիացի մանկագիրներ Կատեգորիա:Երաժշտական պրոդյուսերներ Կատեգորիա:Բանաստեղծներ այբբենական կարգով
Եմիլովկա (այլ կիրառումներ)
Եմիլովկա, կարող է վերաբերել՝
Պետրոս Ոսկան Վելիջանյան
Պետրոս Ոսկան Վելիջանյան կամ Խոջա Պետրոս Ոսկան (Petros Woskan Velijanian, Coja Petrus Uscan, ), խոջա Ոսկան Վելիջանյանի որդի, Ջուղայի հայտնի խոջա Պողոս Վելիջանյանի թոռ, խոջա Պետրոս Վելիջանյանի ծոռ, ջուղահայ վաճառական, Մադրասի հայ համայնքի ղեկավարը   ։ 1726 թվականին կառուցել է Մադրասի Հայկական կամուրջը ։
Կենսագրություն
Պետրոս Վելիջանյանը խոջա Ոսկան Վելիջանյանի որդի, խոջա Պողոս Վելիջանյանի թոռ, ծնվել է 1680 թվականին ։ Ամուսնացած է եղել ջուղահայ Հովհաննես Քալանթար Զաքարիայի դստեր՝  Մամախաթունի հետ ։ Խոջա Պետրոս Ոսկան Վելիջանյանը  հզոր կամքի և պարկեշտ նկարագրի տեր մարդ էր։ 1737 թվականին Ջուղայի Սուրբ Ամենափրկիչ վանքի արարողության ժամանակ ազնիվ և բարեպաշտ Խոջան ներկայացել  էր հին ոճի հայկական հանդերձանքով։ Վանքում նա հայերեն գրել էր. «Տիրոջ վախը իմաստության սկիզբն է»:Սուրբ Ամենափրկիչ վանքում պահպանված նրա նկարի մի կողմում պատկերված է նրբորեն ներկված սրտի մի պատկեր, իսկ դրա տակ կա հայերեն չափածո, որը նրա վերջին կտակն էր․ «Իմ սիրտը տենչում է դեպի հայրենիք, ուր սակայն ես անկարող եմ գնալ, ցանկանում եմ, որ երբ իմ վերջին օրը գա, իմ սիրտս ուղարկվի իմ հայրենի քաղաք, որպեսզի ես՝ Պետրոս Ոսկանս այնտեղ ունենամ մի գերեզման»  :Այս տողերը ամուր վկայություն են տալիս նրա հայրենասիրության մասին, որը սահմաններ չունի այնքանով, որ նա ցանկացել էր, որ իր սիրտը տեղափոխվի իր ծննդյավայր`Նոր Ջուղա։ Նա մահացել է 1751 թվականի հունվարի 15-ին Մադրասում, 70 տարեկան հասակում և  թաղվել  իր իսկ կառուցված ընտանեկան մատուռ-գերեզմանատանը, այժմյան Սուրբ Աստվածածին եկեղեցու բակում։
Նրա գերեզմանաքարին լատիներեն գրված է․
Կտակի համաձայն, խոջա Պետրոսի մահից հետո, նրա սիրտը ոսկյա մի տուփի մեջ ուղարկվել  է Նոր Ջուղա՝ թաղվելու համար իր պապի հոր՝ Պետրոս Վելիջանյանի 1627 թվականին կառուցված Սուրբ Բեթղեհեմ եկեղեցու բակում ։
Մադրասի կամուրջ
Մադրասի Հայկական կամուրջը համարվում է Հնդկաստանի հայկական հարուստ մշակութային ժառանգության արժեքավոր կոթողներից։ 1725-26-ին խոջա Պետրոս Ոսկանի Վելիջանյանը իր սեփական ծախսերով կառուցել է Սարիար (Ադյար) գետի բազմակամար կամուրջը, որը միացնում էր  Մադրասի Սբ Թոմեի (Թոմաս) բլուրները  և Մադրասի հարավային ծայրամասում գտնվող Մամիլան գյուղը ։ Կամրջի վրա  խոջա Պետրոս Ոսկան Վելիջանյանը  ծախսել էր  30000 հուն (հունը  այն ժամանակ  էր 3-8 ռուփի)։ Գեղատեսիլ բազմակամար կամուրջը եղել է Մադրասի տեսարժան վայրերից մեկը, որն իրենց կտավներում պատկերել են բազմաթիվ գեղանկարիչներ ։ Դարեր շարունակ Հայկական կամուրջը եղել է Մադրասի երկու հատվածները կապող կարևորագույն օղակ, և միայն 1966 թվականին դրա անմիջական հարևանությամբ կառուցվել է նոր կամուրջ։ Մադրասի Հայկական կամրջի պատմությունը լատիներեն, պարսկերեն և հայերեն արձանագրված է հուշաքարի վրա։ Սակայն արձանագրության հայերեն հատվածը, որը փորագրված է հուշաքարի ստորին մասում, ժամանակի ընթացքում ամբողջությամբ բետոնապատվել էր։ Սակայն, վերջերս Հնդկաստանում ՀՀ դեսպանությունը դիմել էր պատկան մարմիններին՝ հուշաքարի վերականգնումը թույլատրելու խնդրանքով։ Չեննայում ՀՀ պատվո հյուպատոս Շիվկումար Իշվարանի հովանավորությամբ 2019 թվականին հաջողվել է փրկել հուշաքարը՝ տեղադրելով այն պատվանդանի վրա։ Այդպիսով` ապահովվել է ոչ միայն հուշարձանի հետագա պահպանությունը, այլև այն դարձել է առավել տեսանելի անցորդների համար ։
Սուրբ Թովմաս բլրի աստիճաններ
Մադրասից մոտ վեց մղոն հեռավորության վրա, Հնդկաստանի առաքյալ Սուրբ Թովմասի նահատակության ենթադրյալ վայրն է։ Քրիստոնեական եկեղեցին իր գագաթաժողովում արդեն վաղուց գոյություն էր ունեցել, և հավատացյալները հաճախ էին  այցելում այդտեղ։ 1726 թվականին Խոջա Պետրոս Ոսկան Վելիջանյանը  Սուրբ Թովմասի բլրի քարքարոտ լանջին կառուցել է  160 լայն քարե աստիճաններ՝  ընդարձակ հանգստավայրերով  ։
Սուրբ Կույսի մատուռ
1746 թվականին Խոջա Պետրոս Ոսկան Վելիջանյանը Մադրասի Վիպերի թաղամասում, քաղաքի աղքատ քրիստոնյաների համար կառուցել է Սուրբ Կույսի մատուռը ։
Արտաքին հղումներ
Կատեգորիա:Հայ վաճառականներ Կատեգորիա:Հայերը Հնդկաստանում Կատեգորիա:Հայ բարերարներ Կատեգորիա:Հնդկաստանում մահացածներ
Եմցի (այլ կիրառումներ)
Եմցի, կարող է վերաբերել՝
Սլավուտա (գյուղ, Վինկովեցկի շրջան)
Սլավուտա (Славута), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Սլավուտա գյուղում բնակվում էր 122 մարդ։ Բնակավայրը զբաղեցնում է 0,793 կմ² տարածք։ Բնակչության խտությունը կազմում էր 153,85 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Վինկովեցկի շրջանի բնակավայրեր Կատեգորիա:Ուկրաինայի գյուղեր
Կվարչխիղալի
Կվարչխիղալի (კვარჩხიღალი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում ։
Դիրք
Գյուղը գտնվում է ծովի մակարդակից 200 մետր բարձրության վրա։ Շրջկենտրոն Սենակից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սենակի շրջան‎‎‎
Լադիժենո (գյուղ, Ռոսլավլսկի շրջան)
Լադիժենո (Ладыжено), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
(20379) Քրիստիջոնս
(20379) Քրիստիջոնս, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մայիսի 22-ին ԼԻՆԵԱՐ ծրագրի կողմից Սոկոռոյում ։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:LINEAR ծրագրի կողմից հայտնաբերված աստերոիդներ
Աստերոիդների ցանկ (6001-6100)
Աստերոիդների ցանկ (5901-6000) * Աստերոիդների ցանկ * Աստերոիդների ցանկ (6101-6200)
Թոմաշ Զան
Թոմաշ Զան (Tomasz Zan, Тамаш Зан, Ֆոմա Կարլովիչ Զան; ), բանաստեղծ և ֆիլոմատների ընկերության անդամ, Ադամ Միցկևիչի և Յան Չեչոտի ընկերն է։ Նա մեծ դեր է ունեցել նոր գրական շարժման, այսպես կոչված, «Հեղափոխական ռոմանտիզմ» ճյուղում։ Առաջիններից մեկն է, ով ճանաչել է բելառուսական ժողովրդական ստեղծագործությունը՝ որպես իր քաղաքական ծրագրի մի բաժին։
Կենսագրություն
1817 թվականին դարձել է ֆիլոմատների գաղտնի ուսանողական համայնքի հիմնադիրներից մեկը, 1820 թվականին «շողշողունների միության», 1820-1823 թվականներին եղել է ֆիլարետների հանրության ավագների բարձրագույն բաժնի ներկայացուցիչներից մեկը։
1824 թվականի օգոստոսի 14 (26)-ի որոշմամբ դատապարտվել է ազատազրկման և աքսորի։ Թոմաշ Զանը, Յան Չեչոտը, Ադամ Սուզինը 1824 թվականի հոկտեմբերի 10/22/-ին ուղարկվել էն Օրենբուրգ։
Գրական գործունեություն
Նա սկսել է գրել 1816 թվականից։ Գրել է էլեգիաներ, բալլադներ, տրիոլետներ, բանաստեղծություններ, երգիծական գործեր, որոնց թվում առավել հայտնի է «Ծխատուփի մահը» («Zgon tabakiery») բանաստեղծությունը։
Գրականություն
Կատեգորիա:Լեհ բանաստեղծներ Կատեգորիա:Վիլնյուսի համալսարանի շրջանավարտներ Կատեգորիա:Լեհ դրամատուրգներ Կատեգորիա:Լեհ գրողներ
Լադարիու
Լադարիու  (Ladário), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Պանտանիյ Սուլ Մատու Գրոսոնսիյս մարզում։ Բնակչությունը կազմում է 23.689 մարդ՝ 2020 թվականի տվյալներով ։ Գրավում է 342,509 կմ2 տարածք։ Բնակչության խտությունը կազմում է՝ 21,9 մարդ/կմ2։ Քաղաքի տոնը նշվում է սեպտեմբերի 2-ին։
Պատմություն
Քաղաքքը հիմնադրվել է 1778 թվականին։
Աշխարհագրություն
Կլիման հասարակածային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր
Պուստոշկա (գյուղ, Սիչովսկի շրջան)
Պուստոշկա (Пустошка), գյուղ Ռուսաստանի Սմոլենսկի մարզի Սիչովսկի շրջանի կազմում։
Եվգենովկա (այլ կիրառումներ)
Եվգենովկա, կարող է վերաբերել՝
Պուստոշկա (գյուղ, Սիչովսկի շրջան)
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Սուրբ Աստվածածին եկեղեցի (Ծար)
Սուրբ Աստվածածին եկեղեցի (Ծար), հայկական եկեղեցի Արցախի Հանրապետության Շահումյանի շրջանի Ծար գյուղում։ Կառուցվել է 1301 թվականին։
Հեեսկա
Հեեսկա (Heeska), գյուղ Էստոնիայի Վիրումաա նահանգի Սիմեռպալու շրջանում։
Արամյան թատրոն
Արամյան թատրոնի ստեղծումը և գործունեությունը
Արամյան թատրոնը ստեղծվել է Կ.Պոլսում` 1846 թվականին։ Առաջին ներկայացումը՝ 1846 թ.-ի մայիսին։ Թատրոնի ստեղծման առաջին տարում այն անվանել են արհեստավորի ընտանիքից սերած, ժողովրդական առողջ զգացողությամբ մեծացած, թատրոնի հիմնադիր և առաջին դերասան Հովհաննես Գասպարյանի անունով։ Հետո միայն` 1847 թվականին, այն վերանվանվում է՝ Արամյան թատրոն։
Հեեսկա
2011 թվականի տվյալներով գյուղում բնակվում էր 6 մարդ։
Արամյան թատրոն
Արամյան թատրոնի ստեղծումը և գործունեությունը
Թատրոնը գործել է մինչ 1866 թ.` 20 տարի։
Հեեսկա
Արտաքին հղումներ
Կատեգորիա:Էստոնիայի Վիրումաա նահանգի Սիմեռպալու շրջանի բնակավայրեր Կատեգորիա:Էստոնիայի գյուղեր
Արամյան թատրոն
Արամյան թատրոնի ստեղծումը և գործունեությունը
Հովհաննես Գասպարյանը քսանամյա երիտասարդ էր, ով նախկինում աշխատել էր ֆրանսիացի Սյուլիեի և իտալացի Գաետանոյի կրկեսներում որպես ուժային ատլետ։ Մինչև 1850-ական թվականների վերջը սա միակ թատրոնն էր Մերձավոր Արևելքում։
1850-1860-ական թվականների մամուլում ոչ մի խոսք չկա Արամյան թատրոնի մասին, մինչդեռ նույն շրջանի թաղային թատրոնների ամեն մի ելույթ արձագանք է ստացել, մամուլում խոսվել է նաև դպրոցական ներկայացումների մասին. Արամյան թատրոնը, կարծես, գոյություն չի ունեցել։